stanford-oval/wikipedia huggingface dataset:
Noiduttu

| Noiduttu> Spellbound |
| --- | --- |

Ohjaaja:  Alfred Hitchcock
Käsikirjoittaja:   Ben Hecht  Angus MacPhail 
Perustuu:  Francis Beadingin romaaniin The House of Dr. Edwardes
Tuottaja:  David O. Selznick
Säveltäjä:  Miklós Rózsa
Kuvaaja:  George Barnes
Leikkaaja:  Hal C. Kern
Tuotantosuunnittelija:  James Basevi
Pukusuunnittelija:  Howard Greer
Pääosat:   Ingrid Bergman  Gregory Peck  Leo G. Carroll  Michael Chekhov 
Valmistustiedot
Valmistusmaa:  Yhdysvallat
Tuotantoyhtiö:  Selznick International Pictures
Levittäjä:  United Artists Netflix
Ensi-ilta:  31. lokakuuta 1945
Kesto:  111 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Gregory Peck ja Ingrid Bergman elokuvan stillkuvassa.
Noiduttu (Spellbound) on Alfred Hitchcockin ohjaama psykologinen jännityselokuva vuodelta 1945. Elokuva pohjautuu romaaniin The House of Dr. Edwardes, jonka on kirjoittanut John Palmer salanimellä Francis Beading.
Elokuvan tekoon osallistui myös surrealisti Salvador Dalí. Hitchcock halusi tehdä elokuvan aikakauden muotitieteestä psykoanalyysistä, mutta on myöhemmin todennut, että elokuvassa se on pelkkää hömppää. Hän on luonnehtinut elokuvaa "takaa-ajotarinaksi, joka on kääritty puolivillaisen psykoanalyysin pakettiin". Dalín osuus on elokuvan unikohtaus, josta on tullut itse elokuvaa tunnetumpi. Kohtaus oli alun pitäen 20 minuutin mittainen, mutta Hitchcockin mielestä se ei oikein sopinut Hollywood-elokuvaan, ja suurin osa siitä leikattiin pois. Dalín tyyli on kuitenkin tunnistettavissa silmineen, jotka muistuttavat Dalín ja Luis Buñuelin yhteisistä elokuvista Andalusialainen koira ja Kulta-aika. Elokuva on naisen persoonallisuuden tutkielma, ja se kuuluu ensimmäisenä aihetta käsittelevään kolmen elokuvan sarjaan, josta kaksi muuta ovat Psyko ja Marnie – vaarallisella tiellä. Tosin käsitys sarjasta ei välttämättä ole Hitchcockin oma näkemys..
Elokuva esitettiin Suomessa ensi kerran 20. huhtikuuta 1951, ja sen jälkeen se on esitetty useita kertoja televisiossa.
Useimmat TV-tekstitykset on suomentanut Lea Joutseno.
Juoni

Vastoin periaatteitaan mielisairaalan lääkäri (Ingrid Bergman) rakastuu laitoksen uuteen johtajaan. Lääkäri paljastuu pian itsekin mieleltään häiriintyneeksi. Mies pakenee mutta nainen lähtee hänen peräänsä. Hän analysoi miehen unia.
Näyttelijät

| 0 | 1 | 2 |
| --- | --- | --- |
|  Ingrid Bergman  | … |  tohtori Constance Petersen   |
|  Gregory Peck  | … |  tohtori Anthony Edwardes / John Ballantyne   |
|  Michael Chekhov  | … |  tohtori Alexander 'Alex' Brulov,  tohtori Petersonin opettaja   |
|  Leo G. Carroll  | … |  tohtori Murchison, Green Manorsin johtaja   |
|  John Emery  | … |  tohtori Fleurot   |
|  Steven Geray  | … |  tohtori Graff   |
|  Paul Harvey  | … |  tohtori Hanish   |
|  Donald Curtis  | … |  Harry, Green Manorsin työntekijä   |
|  Rhonda Fleming  | … |  Mary Carmichael, potilas Green Manorsissa   |
|  Norman Lloyd  | … |  Garmes, potilas Green Manorsissa   |
|  Bill Goodwin  | … |  Empire State Hotelin etsivä   |
|  Wallace Ford  | … |  vieras Empire State Hotelin aulassa    |
|  Art Baker  | … |  aliluutnantti Cooley   |
|  Regis Toomey  | … |  aliluutnantti Gillespie   |
Arviot

Tv-maailman elokuvakriitikko pitää elokuvaa upeana pyyteettömän rakkauden kuvauksena. Heikoimpana hän näkee Dalín unijakson, jota hän pitää suorastaan tyylittömänä. Suomalaisen elokuvataiteen asiantuntijan Satu Kyösolan mukaan Dalín suunnittelema surrealistinen unijakso ja laskettelukohtauksen sokaiseva valkoisuus osoittavat Hitchcockin halua uudistaa elokuvakerrontaa ja rikkoa sen perinteisiä rajoja.
Aiheesta muualla

Noiduttu Internet Movie Databasessa (englanniksi)
Spellbound, Leonard Leffin artikkeli Criterion Collectionissa (englanniksi)
Spellbound, Lesley Brillin artikkeli Criterion Collectionissa (englanniksi)
1945 - Spellbound [Alfred Hitchcock]. Eye Gate. Arkistoitu 22.7.2012. (englanniksi)
Henri Mulet

Henri Mulet (1936)
Henri Mulet (17. lokakuuta 1878, Pariisi, Ranska – 20. syyskuuta 1967, Draguignan, Ranska) oli ranskalainen urkuri ja säveltäjä. Hän opiskeli muun muassa Charle-Marie Widorin ja Alexandre Guilmantin johdolla ja toimi urkurina ja kuoronjohtajana Pariisissa. Vuonna 1937 Mulet kuitenkin lähti Provenceen poltettuaan ensin suurimman osan käsikirjoituksistaan, mistä syystä hänen säilynyt sävellystuotantonsa ei ole kovin laaja. Hänen merkittävin teoksensa lienee mittava urkusarja Esquisses byzantines (Bysanttilaisia luonnoksia), jonka inspiraation lähde oli ollut Sacré-Coeur, eräs Mulet'n työpaikoista Pariisissa. Provencessa Mulet toimi Darguignanin katedraalin urkurina vuoteen 1958; muutoin hän vietti elämänsä viimeiset 30 vuotta hiljaisuudessa ja yksinäisyydessä.
Heickell

Heickell on muun muassa seuraavien henkilöiden sukunimi:
Alli Heickell, o.s. Talpo (1899–1982), suomalainen taidemaalari, Arthur Heickellin puoliso
Arthur Heickell (1873–1958), suomalainen taidemaalari
Jaakko Heickell (1779–1840), suomalainen kruununvouti ja runoilija
Jacob Fredrik Heickell (1808–1847), suomalainen käräjäkirjuri ja runoilija, Jaakko Heickellin poika
Johan Vilhelm Heickell (1866–1941), suomalainen kirjanpainaja ja sanomalehtimies
Oso Heickell (1927–2005), suomalainen taidemaalari ja muotokuvamaalari, Arthur Heickellin poika
Paul Heickell (1893–1955), suomalainen pääesikunnan topografisen osaston johtaja ja taidemaalari, Arthur Heickellin poika
Torsten Heickell (1897–1981), suomalainen liikemies ja taidemaalari, Arthur Heickellin poika
Väinö Albert Heickell (1888–1946), suomalainen jääkäri
Myös seuraavien henkilöiden sukunimi oli alun perin Heickell:
Eero Kuussaari, alk. Eero Heickell (1891–1978), suomalainen jääkärieversti, heimosoturi ja sotahistorioitsija, Johan Vilhelm Heickellin poika
Henri Mäenpää

| Henri Mäenpää> Henkilötiedot |
| --- | --- |
Syntynyt: 3. syyskuuta 1988 (ikä 36)
Kansalaisuus:  Suomi
Uran tiedot
Lempinimi:  Killi, Henrito ja Kugelblitz
Pituus:  172 cm
Paino:  78 kg
Laji:  salibandy
Seura:  Nokian KrP
Valmentaja:  Jarmo Härmä
Saavutukset
Voitot:  SM-pronssi
Henri Mäenpää (s. 3. syyskuuta 1988) on suomalainen salibandyn pelaaja, joka edustaa Nokian KrP:ta. Hän on edustanut myös KooVeeta Gunnersia, Ylöjärven Ilvestä ja sveitsiläistä UHC Usteria.
Heino und die lustigen Musikanten

| Heino und die lustigen Musikanten Heino |
| --- | --- | --- |

Heino und die lustigen Musikanten
Studioalbumin tiedot
 Julkaistu: 1976
 Formaatti: LP-levy
 Tyylilaji: schlager
 Levy-yhtiö: EMI
Muut kannet

Heino muut julkaisut
| Great Hits, No. 5 1976 | Heino und die lustigen Musikanten 1976 | 20 Super-Hits 1976 |
Heino und die lustigen Musikanten on saksalaisen laulajan Heinon studio-albumi vuodelta 1976.
Kappaleet

Die lustigen Holzhackerbub'n
Im Salzkammergut da gibt’s kein Heiratsbüro (Maria & Margot Hellwig)
Treue Bergvagabunden (Gebirgsdivision Garmisch-Partenkirchen)
Böhmerwald
Der Hauptmann von Köpenick (Glanerbrugger Musikanten)
Anke von Tharau (Carla Lodders)
Auf der Lüneburger Heide
Rennsteig-Lied (Kölner Kinderchor)
Der fröhliche Wanderer (Rudolf Schock)
Ich hab' Ehrfurcht vor schneeweißen Haaren
Ja, mir san mit'm Radl da (Die 3 lustigen Moosacher)
Kufsteinlied
Ich wär so gern der Wildschütz Jennerwein (Maxl Graf)
Das Edelweiß vom Wendelstein (Maria & Margot Hellwig)
Heinzelmännchens Wachparade (Stabsmusikkorps)
Das Alpenrosenlied
Auf'm Tanzboden bei der Wirtin "Zum Stern" (Basi Erhardt)
Morgen geht die Sonne auf (Hellberg-Duo)
Herz-Schmerz-Polka (Original Kapelle Egerland))
Schneewalzer
Henri Montonen

| Henri Montonen> Henkilötiedot |
| --- | --- |
Koko nimi:  Henri Montonen
Syntynyt: 21. toukokuuta 1974 (ikä 50)
Kansalaisuus:   Suomi
Koripalloilija
Pituus:  195 cm
Pelaajaura
Seurajoukkueet
1995–1997:  Tampereen Pyrintö / Pyrbasket
Henri Montonen (s. 21. toukokuuta 1974) on suomalainen kilpauransa päättänyt koripalloilija.
Tampereen NMKY:n kasvatti Montonen kuului Tampereen Pyrinnön kokoonpanoon miesten SM-sarjassa kaudella 1995–1996. Hän sai säännöllisesti peliaikaa ja teki miesten pääsarjauran piste-ennätyksensä (10) 18. lokakuuta 1995 KTP:tä vastaan. Kaudella 1996–1997 Montonen jatkoi pelaamista Pyrbasketiksi vaihtuneessa joukkueessa tehden parhaimmillaan yhdessä ottelussa viisi pistettä.
Hefaistoksen temppeli (Akragas)

| Hefaistoksen temppeli |
| --- | --- |
 Hefaistoksen temppelin rauniot kauempaa nähtynä.
Sijainti:  Valle dei Templi, Agrigento, Agrigento, Sisilia, Italia
Koordinaatit:  37°17′35″N, 13°34′44″E
Rakennustyyppi:  kreikkalainen temppeli
Valmistumisvuosi:  n. 430 eaa.
Tyylisuunta:  doorilainen
 Osa Unescon maailmanperintökohdetta Agrigenton arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hefaistoksen temppeli oli antiikin aikainen Hefaistokselle omistettu kreikkalainen temppeli Akragaan kaupungissa Sisiliassa Italiassa. Temppelin rauniot sijaitsevat Valle dei Templi (”Temppelien laakso”) -nimellä tunnetulla arkeologisella alueella nykyisen Agrigenton eteläpuolella.
Hefaistoksen temppeliksi kutsuttu temppeli rakennettiin klassisella kaudella noin vuonna 430 eaa. Paikalla oli kuitenkin ollut varhaisempi, arkaaisella kaudella 500-luvulla eaa. rakennettu temppeli.
Temppeli sijaitsi Akragaan kaupunkialueen lounaiskulmassa itään niin kutsutusta Dioskuurien temppelistä. Temppeli edusti doorilaista tyyliä, ja siinä oli tavanmukaiset 6 × 13 pylvästä eli yhteensä 34 pylvästä. Temppelin stylobaatin koko oli noin 20,8 × 43 metriä. Temppelistä on säilynyt lähinnä sen perustukset sekä osa naoksesta ja kahdesta pylväästä.
Aiheesta muualla

Kuvia tai muita tiedostoja aiheesta Hefaistoksen temppeli Wikimedia Commonsissa
Musta kyy

| Musta kyy> Blackadder |
| --- | --- |
 Mustan kyyn ensimmäisen tuotantokauden tunnus
Tyyli:  Tilannekomedia
Kestoaika:  noin 30 min
Luoja(t):  Richard Curtis   Rowan Atkinson   Ben Elton
Pääosissa:  Rowan Atkinson   Tony Robinson   Tim McInnerny   Hugh Laurie   Stephen Fry   Miranda Richardson
Alkuperämaa:   Yhdistynyt kuningaskunta
Alkuperäiskieli:  englanti
Verkko:   BBC One  Nelonen  MTV Komedia  TV5
Esitetty:  15. kesäkuuta 1983 – 2. marraskuuta 1989
Jaksoja:  24 (lisäksi kolme erikoisjaksoa)
Tuotanto
Tuottaja(t):  John Lloyd
Käsikirjoittaja(t):  Richard Curtis   Rowan Atkinson   Ben Elton
Säveltäjä(t):  Howard Goodall
Aiheesta muualla
Virallinen sivusto
IMDb 
Musta kyy (engl. Blackadder) on Richard Curtisin ja Rowan Atkinsonin ideoima historiaan sijoittuva englantilainen komediasarja 1980-luvulta. Curtis ja Atkinson käsikirjoittivat ensimmäisen kauden. Sen jälkeen Curtisin pariksi tuli Ben Elton.
Ensimmäisen kauden (1983) tapahtumat sijoittuvat 1400-luvulle kuvitteellisen kuningas Rikhard IV:n hoviin. Tapahtumien keskiössä on kuninkaan kiero ja pirullinen nuorempi poika, Edinburghin herttua Edmund (Rowan Atkinson), joka tunnetaan lempinimellä Musta kyy (The Black Adder). Isänsä halveksima ja vanhemman veljensä varjoon jäänyt Edmund punoo ja toteuttaa jatkuvasti epäonnisia suunnitelmia päästäkseen valtaan. Häntä avustavat siivoton palvelija Baldrick (Tony Robinson) ja Edmundin mielestä todellinen tollo lordi Percy (Tim McInnerny), joka on myös hänen serkkunsa.
Sarjan kolme myöhempää kautta sijoittuvat myöhemmille vuosisadoille, mutta jokaisen päähenkilönä on alkuperäisen Mustan kyyn jälkeläinen. Myös palvelija Baldrick palasi jokaisella kaudella avustamaan isäntänsä kieroja suunnitelmia. Musta kyy tosin muuttuu myöhemmillä kausilla melko säälittävää Edmundia pätevämmäksi, joskaan ei vähemmän juonikkaaksi hahmoksi. Toinen kausi (1985) sijoittuu kuningatar Elisabet I:n hoviin 1500-luvun lopulle, jossa lordi Edmund Blackadder yrittää päästä kuningattaren suosioon. Kolmannella kaudella (1987) ollaan 1700- ja 1800-lukujen taitteessa, ”hullun kuninkaan” Yrjö III:n valtakaudella, jossa Edmund Blackadder toimii prinssihallitsija Yrjön neuvonantajana. Neljäs kausi (1989) ei enää sijoitu hovielämään vaan ensimmäisen maailmansodan länsirintamalle, kapteeni Edmund Blackadderin komentamaan joukko-osastoon.
Sarjan jokaista kautta tehtiin kuusi jaksoa, yhteensä 24 jaksoa. Neljän kauden lisäksi sarjan hahmoista on tehty muutamia erikoisjaksoja ja lyhyempiä sketsejä. Suomessa sarjaa on alun perin esittänyt MTV Komedia, joka esitti ensimmäisen kauden ensimmäisen jakson 24. heinäkuuta 1986. Myöhemmin sarjaa ovat esittäneet myös Nelonen ja TV5.
Tuotantokaudet > 1. kausi (The Black Adder, 1983)

Hahmot:
Edmund, Edinburghin herttua (Rowan Atkinson)
Baldrick, Edmundin palvelija (Tony Robinson)
Lordi Percy (Tim McInnerny)
Kuningas Rikhard IV (Brian Blessed)
Kuningatar (Elspet Gray)
Harry, Walesin prinssi (Robert East)
Kuningas Rikhard III (Peter Cook)
Jaksot:
Ennustus (The Foretelling)
Syntynyt kuninkaaksi (Born to Be King)
Arkkipiispa (The Archbishop)
Espanjan kuningattaren parta (The Queen of Spains' Beard)
Noitajahti (Witchsmeller Pursuivant)
Musta sinetti (The Black Seal)
Tuotantokaudet > 2. kausi (Blackadder II, 1985)

Hahmot:
Lordi Edmund Blackadder (Rowan Atkinson)
Baldrick, palvelija (Tony Robinson)
Lordi Percy Percy, Northumberlandin herttuakunnan perijä (Tim McInnerny)
Kuningatar Elisabet I (Miranda Richardson)
Kuningattaren imettäjä (Patsy Byrne)
Lordikansleri Melchett (Stephen Fry)
Jaksot:
Kellot (Bells)
Pää (Head)
Perunat (Potato)
Raha (Money)
Olut (Beer)
Kahleet (Chains)
Tuotantokaudet > 3. kausi (Blackadder the Third, 1987)

Hahmot:
Edmund Blackadder, prinssin neuvonantaja (Rowan Atkinson)
Baldrick, neuvonantajan juoksupoika (Tony Robinson)
Prinssihallitsija Yrjö (Hugh Laurie)
Jaksot:
Sukkia (Dish and Dishonesty)
Sanakirja (Ink and Incapability)
Periaatteet (Nob and Nobility)
Anarkia (Sense and Senility)
Varkaus (Amy and Amiability)
Kaksintaistelu (Duel and Duality)
Kaikkien kolmannen kauden jaksojen nimet viittaavat humoristisesti Jane Austenin romaaneihin Järki ja tunteet (Sense and Sensibility) sekä Ylpeys ja ennakkoluulo (Pride and Prejudice).
Tuotantokaudet > 4. kausi (Blackadder Goes Forth, 1989)

Hahmot:
kapteeni Edmund Blackadder (Rowan Atkinson)
sotamies Baldrick, kapteeni Blackadderin sotilaspalvelija (Tony Robinson)
luutnantti George Colthurst St. Barleigh, kapteeni Blackadderin adjutantti (Hugh Laurie)
kenraali Anthony Cecil Hogmanay Melchett, esikuntakenraali (Stephen Fry)
kapteeni Kevin Darling, kenraali Melchettin adjutantti (Tim McInnerny)
Jaksot:
Tauluja (Captain Cook)
Kyyhkysiä (Corporal Punishment)
Dragshow (Major Star)
Lentokone (Private Plane)
Sairaala (General Hospital)
Loppusota (Goodbyeee)
Erikoisjaksot

The Black Adder (pilottijakso) (1982)
Blackadder: The Cavalier Years (1988)
Blackadder's Christmas Carol (Mustan Kyyn joulutarina) (1988)
Blackadder: Back & Forth (1999)
Blackadder Exclusive: The Whole Rotten Saga (2008)
Vuonna 2023 erikoisjakso nenäpäivän hyväntekeväisyystapahtumaan.
Tunnettuja vierailijoita

Miriam Margolyes (Espanjan prinsessa Maria Escalosa Fiona, kausi 1; Lady Valkokyy, kausi 2)
Warren Clarke (Josiah Hardwood, teollisuuspohatta, kausi 3)
Robbie Coltrane (Tohtori Samuel Johnson, ensimmäisen englanninkielisen sanakirjan kirjoittaja, kausi 3)
Adrian Edmondson ("Punainen paroni" von Richthofen, kausi 4)
Frank Finlay (noidanhaistaja, kausi 1)
Patrick Malahide (Guy of Glastonbury, kausi 1)
Rik Mayall (hullu-Gerald, kausi 1; lordi Flashheart, kausi 2; laivueenkomentaja lordi Flashheart, kausi 4)
Geoffrey Palmer (marsalkka Douglas Haig, kausi 4)
Aiheesta muualla

Musta kyy Internet Movie Databasessa (englanniksi)
Harestua

| Harestua |
| --- | --- |

 Harestua
 Koordinaatit: 60°12′08″N, 10°42′51″E 
Valtio:  Norja
Lääni:  Akershus
Kunta:  Lunner
Pinta-ala:  
 – Maa:  1,5 km²
Väkiluku (2023):  2 475
 – Väestötiheys:  1 650 as./km²
Infobox OKVirheellinen NIMI-arvo: 
Harestua on taajama Lunnerin kunnassa Akershusin läänissä Norjassa. Taajaman pinta-ala on 1,5 neliökilometriä ja asukasluku 2 475 vuonna 2023.
Harestuan pysäkki Gjøvikin radan varrella.
Aiheesta muualla

Kuvia tai muita tiedostoja aiheesta Harestua Wikimedia Commonsissa
Hanna Korell

| Hanna Korell> Henkilötiedot |
| --- | --- |
Syntynyt: 16. maaliskuuta 1979 (ikä 45) Lieksa
Yleisurheilija
Laji:  pikajuoksu aitajuoksu
Seura:  Enonkosken Urheilijat, Mikkelin Kilpa-Veikot, Jaalan Voima, Lahden Ahkera
Ennätykset:  100 m: 11,99 (2005) 200 m: 25,24 (2004) 100 m aj: 13,13 (2004)
Hanna Lotta Kristiina Korell (s. 16. maaliskuuta 1979 Lieksa) on suomalainen uransa päättänyt yleisurheilija. Hänen päämatkansa oli 100 metrin aitajuoksu. Korell lopetti uransa kauteen 2007.
Korell voitti ensimmäisen mitalinsa Kalevan kisoissa jo vuonna 1995, jolloin hän juoksi 100 metrin aitajuoksussa hopealle ajalla 14,14. Hän voitti matkan SM-hopeaa myös vuosina 1996 ja 1997. Sisäratojen SM-kisoissa 1999 hän sijoittui pituushypyssä toiseksi tuloksella 611 ja saman vuoden Kalevan kisoissa 100 metrin aidoissa kolmanneksi ajalla 13,64. Myöhemmin samana vuonna hänellä havaittiin sääriluun rasitusmurtuma, joka esti aitajuoksun neljäksi vuodeksi. Välissä vuonna 2001 Korell voitti 60 metrillä sisäratojen SM-kultaa ajalla 8,42. Vuonna 2003 vamman parannuttua hän voitti SM-hopeaa 100 metrin aidoissa ajalla 13,50.
Korell paransi 14. heinäkuuta 2004 Lena Spoofin 25 vuotta vanhaa naisten 100 metrin aitajuoksun Suomen-ennätystä 11 sadasosalla aikaan 13,13. Nooralotta Neziri paransi 12. elokuuta 2012 Korellin Suomen ennätystä lukemiin 13,10.
Vuonna 2005 Korell voitti Kalevan kisoissa 100 metrin aidoissa kultaa ajalla 13,33 ja 100 metrin juoksussa hopeaa ajalla 11,99. Hän edusti Suomea Helsingin MM-kisoissa samana vuonna, mutta karsiutui alkuerissä. Kalevan kisoissa 2007 hän voitti 100 metrin aidoissa hopeaa ajalla 13,35.
Henkilökohtaiset ennätykset

100 metrin juoksu: 11,99 (2005)
100 metrin aitajuoksu: 13,13 (2004)
Korkeushyppy: 163 (1993)
Pituushyppy: 622 (1997)
Kolmiloikka: 12,82 (1998)
Kuulantyöntö: 11,72 (2004)
Keihäänheitto: 37,62 (2004)
Seitsenottelu: 5028 (1999)
Hautanen (Petäjävesi)

| Hautanen |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°20′13″N, 25°08′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  Hautasenpuro Merouvenjokeen 
Järvinumero:  14.549.1.002
Mittaustietoja
Pinnankorkeus:  134,8 m  
Pituus:  1,1 km  
Leveys:  370 m  
Rantaviiva:  2,461 km  
Pinta-ala:  18,636 ha  
Tilavuus:  0,0005326 km³ 
Keskisyvyys:  2,86 m  
Suurin syvyys:  6,9 m  
Saaria:  ei saaria 
 fiHautanen 
Hautanen  on Keski-Suomessa Petäjävedellä Kuivasmäen lähellä sijaitseva järvi.
Maantietoa

Järvi on 1,1 kilometriä pitkä, 370 metriä leveä, ja sen pinta-ala on 18,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 532 600 kuutiometriä. Sen keskisyvyys on 2,9 metriä ja suurin syvyys on 6,9 metriä. Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Merovenjoen valuma-alueeseen (14.549) se kuuluu. Järven vedenpinnan korkeus on 134,8 metriä mpy.
Henri Myllymäki

| Henri Myllymäki> Henkilötiedot |
| --- | --- |
Syntynyt: 24. kesäkuuta 1986 (ikä 38) Töysä
Salibandyn pelaaja
Lempinimi:  Henu, Mylläri
Pelipaikka:  hyökkääjä
Seura:  Seinäjoen Peliveljet
Pelinumero:  86
Pituus:  183
Paino:  80
| Urheilijan ura> Junioriseurat |
| --- | --- | --- | --- |
: Seinäjoen Peliveljet
Seurat
| Vuodet | Seura | Ottelut (M+S=P) | Ottelut (M+S=P) |
|  2007– | Töysän Veto Seinäjoen Peliveljet |  144 (73+40=113) |  144 (73+40=113) |
 Seurajoukkueuran tilastot kattavat vain kansalliset sarjat.
Henri Myllymäki (s. 24. kesäkuuta 1986) on suomalainen salibandyn pelaaja. Myllymäki on kotoisin Töysän Tuurista. Myllymäki edusti salibandyseura Seinäjoen Peliveljiä vuosina 2007-2022. Liigaotteluita Myllymäelle kertyi peliuran aikana huimat 455, tehopistein 272+71=343.
Myllymäki voitti SPV:n riveissä A-junioreiden SM-hopeaa kaudella 2006-2007. Kaudella 2011–2012 hän voitti Suomen-mestaruuden Seinäjoen Peliveljien edustusjoukkueessa. Myllymäki saavutti SPV:n kanssa Suomen mestaruuden myös kausina 2012-2013 ja 2014-2015 sekä Suomen Cupin voitot vuosina 2011 sekä 2021. Myllymäki lopetti menestyksekkään salibandy-uransa kauteen 2021-2022.
Hannu Himanen

| Hannu Himanen |
| --- | --- |
 Hannu Himanen vuonna 2013.
Suomen Moskovan-suurlähettiläs
 2012–2016  
Edeltäjä:  Matti Anttonen
Seuraaja:  Mikko Hautala
Henkilötiedot
Syntynyt: 1951
Kansalaisuus:  suomalainen
Ammatti:  diplomaatti
Tiedot
Koulutus:  yhteiskuntatieteiden kandidaatti
Hannu Himanen (s. 1951) on suomalainen diplomaatti. Hän oli Suomen Venäjän-suurlähettiläs Moskovassa 1. toukokuuta 2012 alkaen elokuuhun 2016 ja jäi pian sen jälkeen eläkkeelle.
Himanen oli vuosina 2008–2012 Suomen suurlähettiläs ja pysyvä edustaja YK:ssa ja muissa kansainvälisissä järjestöissä sekä Maailman kauppajärjestö WTO:ssa Genevessä.
Himanen valmistui vuonna 1976 yhteiskuntatieteiden kandidaatiksi Tampereen yliopistosta pääaineenaan tiedotusoppi. Hän aloitti ulkoministeriön palveluksessa samana vuonna. Himanen oli tuolloin Suomen Kommunistisessa Puolueessa, jolloin hän tuli ulkoministeriön Kavaku-diplomaattikurssille taistolaisena Vuosina 1996–2000 hän oli Suomen suurlähettiläs Jakartassa. Vuosina 2000–2001 hän oli Afrikan ja Lähi-idän linjanjohtaja ulkoministeriössä, 2001–2002 turvallisuuden ja hyvän hallinnon ohjelman johtaja EastWest Institutessa, Prague Centerissä ja 2002–2003 ulkoasiainneuvos ulkoministeriön tutkimus- ja suunnitteluyksikössä. Vuosina 2003–2008 Himanen oli ulkoministeriön alivaltiosihteeri.
Eläkkeelle jäätyään vuonna 2017 Himanen ilmoitti kannattavansa Suomen pikaista liittymistä Natoon Ukrainan sodan ja muuttuneen turvallisuustilanteen vuoksi.  Vuonna 2017 julkaistussa kirjassaan Länttä vai itää – Suomi ja geopolitiikan paluu Himanen kertoi kokeneensa Suomen Venäjän-suurlähettiläänä toimiessaan selvästi Venäjän viranomaisten suostumuksella tapahtunutta virkatoimien häirintää.
Kirjassaan Missä enkelitkin pelkäävät (2024) Himanen arvostelee presidentti Sauli Niinistön välttelyä Nato-kannanotossa Venäjän hyökättyä Ukrainaan. Hän myös näkee, että Niinistön aikana presidentin valta kasvoi pääministerin vallan kustannuksella.
Teokset

Länttä vai itää — Suomi ja geopolitiikan paluu.  Docendo, 2017.
Iloniemi : eminenssi. Docendo, 2022.
Missä enkelitkin pelkäävät. Docendo, 2024.
Henkikaartin Semjonovin rykmentti

| Henkikaartin Semjonovin rykmentti |
| --- | --- |
 Rykmentin merkki
Toiminnassa:  1687–1917
Valtio:  Venäjän keisarikunta
Puolustushaarat:  Armeija
Aselajit:  Jalkaväki
Osa joukkoa:  1. Kaartin jalkaväkidivisioona
Koko:  Rykmentti
Tukikohta:  Pietari
Henkikaartin Semjonovin rykmentti (ven. Лейб-гвардии Семёновский полк, Leib-gvardii Semjonovskij polk) oli Venäjän keisarillisen armeijan vanhimpia kaartin jalkaväkirykmenttejä. Rykmentin nimi juontaa Moskovan ulkopuolella sijainneesta Semjonovskojen kylästä, jossa joukko-osasto alkujaan luotiin ja jonne se oli sijoitettuna Pietari I:n nuoruusvuosina.